OpenLLM-France/wikimedia huggingface dataset:
# Al-Ittihad SC Wad Medani

* Aquest article tracta sobre el club de futbol de Wad Medani (Sudan). Vegeu-ne altres significats a «Al-Ittihad».
L'Al-Ittihad SC Wad Medani (àrab: نادي الاتحاد الرياضي ود مدني, Nādī al-Ittiḥād ar-Riyāḍī Wad Madanī, ‘Club Esportiu de la Unió - Wad Madaní’) és un club de futbol sudanès de la ciutat de Wad Medani.

## Palmarès

* Copa sudanesa de futbol
** 1990

## Referències

* ↑ «Team: Ittihad Madani».
* ↑ «Sudan - List of cup winners». rsssf.com. [Consulta: 16 desembre 2017].
# Farnajom

Farnajom, Parnajom o Parnajob —ფარნაჯომი, ფარნაჯობი en georgià— fou un rei d'Ibèria que va governar vers 112-93 aC (segons les cròniques) o 109-90 aC (segons Cyril Toumanoff). Va succeir al seu pare Mirian I quan aquest va morir. De la seva vida no es diu gaire cosa. Va afegir una nova deïtat al panteó local, el deu Zaden, i va construir una gran fortalesa per allotjar el seu ídol. La seva política de portar elements religiosos de fora va provocar una revolta; les cròniques descriuen una gran batalla entre el rei i els seus nobles en què Farnajon va ser derrotat i mort vers el 90 aC. Llavors els rebels van portar al tron al seu cunyat, Artxak o Artàxies I, que era fill del rei d'Armènia, que havia donat suport a la revolta. El seu fill i hereu, Mirian, va poder fugir a la cort persa i va arribar més tard al tron (vers el 33 o 30 aC)

## Bibliografia

* Toumanoff, Cyril. Chronology of the Early Kings of Iberia. Traditio 25 (1969), pp. 10–11.
* Thomson, Robert W. (1996), Rewriting Caucasian History: The Medieval Armenian Adaptation of the Georgian Chronicles, p. 42. Oxford University Press, ISBN 0-19-826373-2.
* Rapp, Stephen H. (2003), Studies In Medieval Georgian Historiography: Early Texts And Eurasian Contexts, pp. 282–284. Peeters Bvba ISBN 90-429-1318-5.
# Amphoriscus dohrni

Amphoriscus dohrni és una espècie d'esponja calcària, marina i amb espícules formades per carbonat de calci. L'esponja pertany al gènere Amphoriscus i a la família Amphoriscidae. El nom científic de l'espècie va ser publicat per primera vegada el 1960 per Michele Sarà.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Amphoriscus dohrni Sarà, 1960. Accessed through: World Register of Marine Species at: http://marinespecies.org/aphia.php?p=taxdetails&id=244437 on 2021-03-13
# Central City (Kentucky)

Central City és una població dels Estats Units a l'estat de Kentucky. Segons el cens del 2000 tenia 5.893 habitants.

## Demografia

Segons el cens del 2000, Central City tenia 5.893 habitants, 2.065 habitatges, i 1.410 famílies. La densitat de població era de 435 habitants/km².
Dels 2.065 habitatges en un 28,7% hi vivien nens de menys de 18 anys, en un 51,5% hi vivien parelles casades, en un 13,4% dones solteres, i en un 31,7% no eren unitats familiars. En el 29,5% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,95.
Per edats la població es repartia de la següent manera: un 20,1% tenia menys de 18 anys, un 10,6% entre 18 i 24, un 30,8% entre 25 i 44, un 22,2% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 120,3 homes.
La renda mediana per habitatge era de 27.371$ i la renda mediana per família de 32.959$. Els homes tenien una renda mediana de 29.284$ mentre que les dones 18.265 $. La renda per capita de la població era de 12.637$. Entorn del 18,4% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Central City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Central City». American Fact Finder. Oficina del Cens dels Estats Units, 12-01-2010.
# Rudymentari

Guillem Llorens Prats (Ciutadella de Menorca, 1993), més conegut amb el nom artístic Rudymentari, i abans conegut com a Jimmy Jazz, és un cantant menorquí que combina la música reggae amb estils com el roots reggae, el rocksteady i el two-tone, ben impregnats de les cultures rude boy i sound system, passats pel filtre de la consciència social i política antifeixista.
La seua carta de presentació va ser «Som», un dels videoclips més reproduïts de la música en català per un grup balear del 2019. A principis del 2020 va presentar el seu primer EP, Contracorrent. Segons el mateix artista: «el projecte pretén utilitzar la música com una eina de transformació social, construint missatges basats en la crítica cap el sistema capitalista, recolzant-se en principis com l'autogestió, l'ajuda mútua i l'acció directa».

## Discografia

* Contracorrent (Guspira Records, 2020)
* Rissaga (Guspira Records, 2023)

## Referències

* 1 2 «El reggae antifeixista de Rudymentari, el balear més reproduït de 2019». Enderrock.cat. [Consulta: 16 gener 2021].
* 1 2 «La nova dansa revolucionària de Rudymentari». Enderrock.cat. [Consulta: 16 gener 2021].
* ↑ «Jimmy Jazz torna com a Rudymentari». Joan Mascaró M., 27-07-2019. Arxivat de l'original el 2021-01-21. [Consulta: 16 gener 2021].
* ↑ Gil Royo, Alfonso. «Rudymentari, entrevista en Mondo Sonoro (2023)» (en castellà). Mondo Sonoro, 11-06-2023. [Consulta: 7 agost 2024].
* ↑ «'Rissaga' de Rudymentari, cançó per cançó». Enderrock.cat, 18-04-2023. [Consulta: 8 agost 2024].
# Cantó de Noroy-le-Bourg

El cantó de Noroy-le-Bourg és un cantó francès del departament de l'Alt Saona, situat al districte de Vesoul. Té 16 municipis i el cap és Noroy-le-Bourg.

## Municipis

* Autrey-lès-Cerre
* Borey
* Calmoutier
* Cerre-lès-Noroy
* Colombe-lès-Vesoul
* Colombotte
* Dampvalley-lès-Colombe
* La Demie
* Esprels
* Liévans
* Montjustin-et-Velotte
* Neurey-lès-la-Demie
* Noroy-le-Bourg
* Vallerois-le-Bois
* Vallerois-Lorioz
* Villers-le-Sec

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Euvrard | RGR |
| 1949-197. | Roger Loth | RPF, després RI |
| 197.-1979 | M. Mussot | Divers gauche |
| 1979-1992 | Gabriel Petitjean | UDF |
| 1992-1998 | Étienne Philippe | UDF |
| 1998- | Gérard Bontour | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.324 | 3.509 | 3.432 | 3.767 | 3.978 | 4.090 | 4.650 |
| A partir de 1990: Població sense dobles comptes |||||||
# Abidos (desambiguació)

«Abidos» té aquests significats:
* Abidos (egipci antic Abdjw o Abdju o Abedju), ciutat de l'Alt Egipte, al nord de Luxor.
* Abidos de Mísia (grec Άβυδος, llatí Abydum), ciutat de Mísia a l'Hel·lespont.
* Llista d'Abidos, relació de faraons de l'antic Egipte que es va trobar en una sala del temple de Seti I a Abidos.
* Dinastia d'Abidos, nova dinastia suggerida per l'egiptòleg danès Kim Ryholt el 1997.
* Abidos (França), comuna francesa al Departament dels Pirineus Atlàntics.
# Lawrence

«Lawrence» té aquests significats:
* Toponímia:
** Lawrence (Indiana)
** Lawrence (Kansas), ciutat a l'estat de Kansas (Estats Units) i seu del comtat de Douglas
** Lawrence (Massachusetts)
** Lawrence (Nebraska)
** Lawrence (Nova York)
** Lawrence Creek, poble dels Estats Units a l'estat d'Oklahoma
* Biografies:
** Prenom:
*** Mr. Lawrence (1969), actor de veu, comediant, escriptor, presentador de televisió i director estatunidenc
*** Lawrence Alma-Tadema (Dronrijp, Països Baixos, 1836 – Wiesbaden, Alemanya, 1912), pintor britànic
*** Lawrence Doherty (Wimbledon, Regne Unit, 1875 - Broadstairs, 1919), tennista anglès
*** Lawrence Durrell (1912 - 1990), escriptor
*** Lawrence Ferlinghetti (Yonkers, Nova York, 1919), escriptor estatunidenc
*** Lawrence Gonzi (1953), advocat i polític, primer ministre de Malta des de 2004
*** Lawrence Klein (Omaha, 1920) economista estatunidenc guardonat amb el Premi Nobel d'Economia l'any 1980
*** Lawrence Kohlberg (1927-1987), psicòleg i professor universitari nord-americà
*** Lawrence Lambe (1849–1934) geòleg i paleontòleg de Geological Survey of Canada (GSC)
*** Lawrence Lessig (1961, Dakota del Sud), advocat i professor de dret
*** Lawrence Norfolk (Londres, 1963), novel·lista britànic.
*** Lawrence Nuesslein (Ridgefield Park, 1895 - Allentown, 1971), tirador olímpic estatunidenc
*** Lawrence Roberts (Connecticut, 1943) científic nord-americà, considerat un dels pares d'Internet
*** Lawrence Stone (Epsom, Anglaterra, 1919 - 1999), historiador anglès
*** Lawrence Telling (Minety, Wiltshire, 1946), pilot de trial anglès
*** Lawrence Venuti (Filadèlfia, 1953) teòric de la traducció, historiador de la traducció i crític estatunidenc
*** William Lawrence Bragg (Adelaide, 1890 - Ipswich, Anglaterra, 1971), físic australià
** Cognom:
*** Andrea Mead-Lawrence (Rutland, Vermont, 1932 - Mammoth Lakes, 2009), esquiadora estatunidenca
*** Caroline Lawrence escriptora nord-americana nascuda a Anglaterra
*** Chris Lawrence, pilot de curses automobilístiques britànic que va arribar a disputar curses de Fórmula 1
*** D. H. Lawrence (Eastwood, Nottinghamshire, 1885 - Vence, 1930), escriptor anglès
*** Ernest Lawrence (Canton, Dakota del Sud, 1901 - Palo Alto, Califòrnia, 1958), físic estatunidenc guardonat amb el Premi Nobel
*** Esyllt T. Lawrence, (Treforys, Abertawe, Gal·les), intel·lectual i escriptora gal·lesa
*** Frederic Lawrence (Londres, 1884 - ?), compositor anglès
*** Fred Lawrence Whipple (Red Oak, Iowa, 1906 - Cambridge, Massachusetts, 2004), astrofísic estatunidenc
*** Jennifer Lawrence (Louisville, Kentucky, 1990), actriu estatunidenca
*** Peter Lawrence (Anglaterra, 1941), biòleg anglès especialitzat en biologia del desenvolupament
*** Thomas Lawrence (Bristol, 1769 - 1830), retratista anglès
*** Thomas Edward Lawrence (1888 - 1935), més conegut com a Lawrence d'Aràbia, militar britànic que actua durant la Primera Guerra Mundial a l'Aràbia
* Miscel·lània: Lawrence d'Aràbia, pel·lícula realitzada per David Lean, el 1962, inspirada en la vida de TE Lawrence
# Farnaces I

Farnaces I (grec antic: Φαρνάκης, Pharnakēs, llatí: Pharnaces) va ser rei del Pont. Formava part de la Dinastia Mitridàtica.
Era fill del misteriós Mitridates III del Pont al que va succeir potser l'any 185 aC, i en tot cas ja era al tron el 183 aC any en què va sotmetre Sinope, important ciutat grega i objecte de desig dels reis del Pont. Els rodis van enviar una ambaixada a Roma, queixant-se per aquesta ocupació, però no van aconseguir res, segons Estrabó i Titus Livi.
Al mateix temps Farnaces es va enfrontar amb el seu veí Èumenes II de Pèrgam que igualment va enviar ambaixadors a Roma; Farnaces tanmateix també va enviar ambaixadors, però a la primavera de l'any 181 aC, sense esperar el retorn dels ambaixadors, va envair Pèrgam i va atacar també a Ariarates IV de Capadòcia. Les seves forces van entrar a Galàcia i Èumenes se li va oposar al front del seu exèrcit, però les hostilitats es van aturar quan van arribar els comissionats romans designats pel senat per investigar el motiu de les disputes. Es van obrir negociacions a Pèrgam, que no van obtenir resultats, i els diputats romans no van acceptar les peticions de Farnaces per considerar-les poc raonables. La guerra es va reprendre i amb aturades menors va continuar fins al 179 aC, quan Farnaces, que no podia fer front a les forces combinades d'Ariarates i Èumenes, va acceptar signar la pau i renunciar a totes les seves conquestes a Galàcia i Paflagònia, excepte Sinope, segons diuen Polibi i Diodor de Sicília.
No se sap quant de temps va regnar però encara era al tron el 170 aC segons Polibi. Aquest autor, en una descripció que sembla imparcial, parla de les queixes d'Èumenes i de l'opinió dels romans sobre el caràcter arrogant i violent de Farnaces. No gaire temps després del 170 aC, el va succeir el seu germà Mitridates IV del Pont.

## Referències

* ↑ Smith, William (ed.). «Pharnaces». A Dictionary of Greek and Roman biography and mythology. [Consulta: 13 maig 2021].
# Rukn-ad-Din Firuz-Xah

Rukn-ad-Din Firuz-Xah (+1236) fou sultà de la dinastia esclava de Delhi, durant set mesos el 1336.
Era fill d'Iltutmix i no havia estat criat per ser l'hereu però va adquirir tàcitament aquesta posició el 1229 a la mort del seu germà gran Nasir al-Din Mahmud, perquè els altres fill foren considerats incapaços, i Rukn al-Din era el més gran de tots. El sultà va fer una expedició contra els gakkhars ismaïlites i pel camí es va posar malalt i fou portat a Delhi de retorn, on va morir l'abril del 1236. En el seu llit de mort va nomenar hereva a la seva filla Radiya Begum però, mort el sultà, la noblesa no la va acceptar per ser una dona i van portar al tron al fill del sultà, Rukn al-Din Firuz Shah sota tutela de la seva mare Shah Turkhan
Va mostrar aviat la seva incapacitat i fou assassinat pels nobles, junt amb la seva mare, el 9 novembre de 1236; llavors Radiya o Raziyyat-ud-Din Sultana, fou posada al tron.

## Referències

Satish Chandra (2007). History of Medieval India. Orient Longman. pàg. 100.
# Cantó de Nontron

El cantó de Nontron és un cantó francès del departament de la Dordonya, a la regió d'Aquitània. Està inclòs al districte de Nontron, té 15 municipis. El cap cantonal és Nontron.

## Municipis

* Ajac de Bandiat
* Auginhac
* Lu Bordelh
* Conasac
* Auta Fàia
* Javerlhac e la Chapela Sent Robert
* Luçac e Nontroneu
* Nontron
* Sent Estefe
* Sent Front de Champs Niers
* Sent Marçau de Valeta
* Sent Martin lu Pench
* Savinhac de Nontronh
* Vers Ceus Sent Angeu
* Taijac

## Història

Llista dels consellers generals successius :
| Data d'elecció | Identitat | Partit | Qualitat |
| 1979- | René Dutin | PCF | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 10.660 | 10.240 | 9.885 | 9.574 | 9.435 | 9.099 | 9.088 |
# Abid Al-Hamid Mahmud al-Tikriti

Abid Al-Hamid Mahmud al-Tikriti (àrab: عبد حميد محمود) (Al-Awja, 1957 - Bagdad, 7 de juny de 2012) va ser un oficial militar iraquià sota el govern deposat de Saddam Hussein.
Va començar la seva carrera militar com a suboficial en l'exèrcit iraquià. Va pujar de rang fins a arribar a el tinent general, convertint-se en part dels guardaespatlles personal de Saddam Hussein i, finalment, en el seu secretari personal.
Els observadors consideraven Mahmud com la mà dreta de Hussein. Sempre va mantenir contacte constant amb Hussein i va actuar com a guardià, controlant l'accés a ell. Se li va confiar, amb el fill de Saddam, Qusay Hussein, la supervisió de l'Organització de Seguretat Especial iraquià.
El van capturat en una incursió conjunta de membres de l'esquadró B Delta Force i G Squadron SAS i del 1er Batalló, 22 Regiment d'Infanteria de la 1ra Brigada, 4ta Divisió d'Infanteria, a Tikrit el 16 de juny de 2003. En aquest moment era reconegut com el «major èxit» des del final de les principals hostilitats, i un senyal que podrien trobar aviat en Saddam Hussein.
Va comparèixer davant el Tribunal Especial de l'Iraq establert pel Govern Provisional de l'Iraq el 29 d'abril de 2008 i va ser jutjat amb altres sis persones, inclosos Tariq Aziz, Ali Hassan al-Majid, Watban Ibrahim a-Hassan i Sabbawi Ibrahim al-Hassan.
El 26 d'octubre de 2010, el Tribunal Superior iraquià el va condemnar a mort en ser declarat culpable d'organitzar una ofensiva contra els partits polítics prohibits a l'Iraq en els anys vuitanta i noranta, inclosos assassinats i detencions il·legals.
Segons un portaveu del Ministeri de Justícia iraquià, el van executar a la forca el 7 de juny de 2012.

## Referències

* 1 2 «Lieutenant General Abid Hamid Mahmud al-Tikriti». [Consulta: 2 febrer 2020].
* ↑ Harnden, Toby «Net closing on Saddam as top aide is captured». The Telegraph, 18-06-2003 [Consulta: 27 gener 2008].
* ↑ Financial Times, "Aziz on trial over Iraqi killings role", 30 Apr 2008, p. 6
* ↑ Senior Saddam aide executed in Iraq, Financial Times, 8 June 2012
* ↑ AFP. «Saddam Hussein: son secrétaire exécuté» (en francès), 07-06-2012. [Consulta: 2 febrer 2020].
# Flavi Gal

Flavi Gal (en llatí Flavius Gallus) era un militar romà del segle i.
Va ser tribú militar sota Marc Antoni durant la seva desafortunada campanya contra l'Imperi Part de l'any 36. Durant la retirada dels romans, Flavi Gal va fer un atac desesperat a l'enemic en el qual va perdre la vida, segons diu Plutarc.

## Referències

* ↑ Gallus, Flavius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 228
# Lawrence (Massachusetts)

Lawrence és una població dels Estats Units a l'estat de Massachusetts. Segons el cens del 2007 tenia 70.066 habitants.

## Història

El 1912 les obreres tèxtils declaren la vaga sota el lema: “volem el pa, però també les roses”. És una de les primeres victòries del moviment obrer dels Estats Units.

## Demografia

Segons el cens del 2000, Lawrence tenia 72.043 habitants, 24.463 habitatges, i 16.903 famílies. La densitat de població era de 3.996,5 habitants/km².
Dels 24.463 habitatges en un 41,4% hi vivien nens de menys de 18 anys, en un 36,6% hi vivien parelles casades, en un 25,7% dones solteres, i en un 30,9% no eren unitats familiars. En el 25,5% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,46.
Per edats la població es repartia de la següent manera: un 32% tenia menys de 18 anys, un 11,1% entre 18 i 24, un 30,3% entre 25 i 44, un 16,7% de 45 a 60 i un 9,8% 65 anys o més.
L'edat mediana era de 30 anys. Per cada 100 dones de 18 o més anys hi havia 86,8 homes.
La renda mediana per habitatge era de 25.983 $ i la renda mediana per família de 29.809$. Els homes tenien una renda mediana de 27.772 $ mentre que les dones 23.137$. La renda per capita de la població era de 11.360$. Entorn del 21,2% de les famílies i el 34,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «The Fall of the Pemberton Mill.». The New York Times, 18-04-1886.
* 1 2 3 «Fact Sheet- Lawrence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Lawrence». American Fact Finder. Oficina del Cens dels Estats Units, 12-01-2010.
# Farnaces de Capadòcia

Farnaces (grec antic: Φαρνάκης, Pharnakēs, llatí: Pharnaces) va ser el segon sàtrapa conegut de Capadòcia cap a l'any 500 aC. Diodor de Sicília l'anomena rei de Capadòcia i diu que es va casar amb Atossa, la germana de Cambises I d'Anshan (el pare de Cir II el Gran) amb la qual va tenir un fill anomenat Gal o Galó que el va succeir en el govern.
Farnaces va ser l'ancestre dels sàtrapes Galó, Esmerdis i Ariaramnes. Galó va ser besavi d'Anafes I, un dels nobles que va matar l'usurpador Smerdis de Pèrsia, encara que aquesta filiació podria ser fictícia.

## Referències

* ↑ Smith, William (ed.). «Pharnaces». A Dictionary of Greek and Roman biography and mythology. [Consulta: 12 maig 2021].
# Andrés Héctor Carvallo

Andrés Héctor Carvallo (castellà: Andrés Héctor Carvallo Acosta) (Asunción, 8 de novembre de 1862 - Asunción, 16 d'agost de 1934) va ser un polític paraguaià, President del Paraguai a principi del segle xx (1902), així com un dels fundadors del Partit Colorado.

## Referències

* ↑ Nohlen, 2005, «Paraguay» (M. León-Roesch i R. Ortiz Ortiz).

## Bibliografia

* Nohlen, D. Elections in the Americas: A Data Handbook — Volume 2: South America (en anglès). Oxford University Press, 2005. ISBN 0-19-928358-3.
# Catedral d'Idanha-a-Velha

Cathedral of Idanha-a-Velha.jpgLa Catedral d'Idanha-a-Vella és l'antiga catedral del bisbat d'Egitania, hui en la Unió de freguesies de Monsanto i Idanha-a-Vella, al municipi d'Idanha-a-Nova.

## Història

A partir de la creació del bisbat d'Egitania en el segle IV, la basílica comença a construir-se al voltant de l'any 585. Durant la conquesta musulmana de la península Ibèrica fou convertida en mesquita, i torna a ser església amb la conquista cristiana, sota l'orde del Temple.(1)
Deixa de tenir funció cultual al segle xix, i hui és un museu.(1)
* Vista general
* Portal gòtic
* Interior

## Referències

* ↑ Margarida Conceição; Marisa Costa. «Catedral de Idanha-a-Velha» (en português). SIPA, 2001. [Consulta: 26 gener 2015].

## Enllaços externs

* Ruta de les Catedrals Arxivat 2017-09-12 a Wayback Machine.
# Cantó de Noirétable

El cantó de Noirétable era una divisió administrativa francesa del departament del Loira, situat al districte de Montbrison. Comptava 12 municipis i el cap cantonal era Noirétable. Va desaparèixer el 2015.

## Municipis

* Cervières
* La Chamba
* La Chambonie
* La Côte-en-Couzan
* Noirétable
* Saint-Didier-sur-Rochefort
* Saint-Jean-la-Vêtre
* Saint-Julien-la-Vêtre
* Saint-Priest-la-Vêtre
* Saint-Thurin
* Les Salles
* La Valla-sur-Rochefort

## Vegeu també

* Cantons del Loira
# Akishima

Akishima (昭島市, Akishima-shi) és una ciutat i municipi del Tòquio occidental, a la metròpolis de Tòquio, a la regió de Kanto, Japó.

## Geografia

El municipi d'Akishima es troba administrativament dins de Tòquio, a la regió de Tòquio Occidental. La ciutat es a les faldes de les muntanyes d'Okutama i al costat del riu Tama a una alçaria d'entre 76 i 171 metres sobre el nivell de la mar. El municipi es troba a 35 quilòmetres del centre de Tòquio aproximadament. El terme municipal d'Akishima limita amb els municipis de Tachikawa, Fussa, Hachiōji i Hino, tots ells a Tòquio.

## Història

La zona on actualment es troba el municipi d'Akishima va formar part de l'antiga província de Musashi fins a la fi del període Tokugawa. El municipi d'Akishima va ser fundat l'1 de maig de 1954 amb la unió de diversos pobles. El nom del nou municipi prové del kunyomi del primer kanji del nom de l'antic poble de Shōwa i del onyomi del segon kanji del poble d'Hajima.

## Administració
### Batlles

| Nom | Inici | Fi |
| Eihiko Itô | 1954 | 1956 |
| Takamitsu Nakamura | 1956 | 1964 |
| Motoyoshi Shindô | 1964 | 1976 |
| Shiba Sashima | 1976 | 1984 |
| Yoshihiko Itô | 1984 | 1996 |
| Jôichi Kitagawa (PLD) | 1996 | 2016 |
| Shinsuke Usui (PLD) | 2016 | Ara |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 5.896 | 7.500 | 13.936 | 31.692 | 44.805 | 75.662 | 89.344 |
| 1990 | 2000 | 2010 | 2020 | 2030 | 2040 | 2050 |
| 105.372 | 106.532 | 112.286 | 112.247 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Higashi-Nakagami - Nakagami - Akishima - Haijima

### Carretera

* Nacional 16
* Diverses vies d'àmbit prefectural propietat del Govern Metropolità de Tòquio.

## Referències

* ↑ https://map.yahoo.co.jp/address?ac=13207
* ↑ https://www.metro.tokyo.lg.jp/english/about/links/municipalities.html
* 1 2 Oficialment independent
* ↑ Statistics Bureau of Japan